Pukiškio ežeras

Pukiškio ežeras,Pukiškis – ežeras vidurio Lietuvoje, Panevėžio rajone, apie 7 km į šiaurės rytus nuo Karsakiškio, 2 km į pietvakarius nuo Geležių. Ilgis iš pietvakarių į šiaurės vakarus 0,73 km, plotis siekia 0,44 km. Altitudė 64,3 m. Krantai žemi, supelkėję, aplink driekiasi nusausinta Pukiškio pelkė. Pukiškio ežeras vešliai užžėlęs vandens augalija (platūs nendrynai). Šiauriniame ir pietvakariniame krantuose stūkso miškeliai, kituose krantuose plyti dirbami laukai. Šiaurės rytuose išteka 0,62 km ilgio upelis į Žambo upę.

Į rytus nuo ežero yra Naujadvario kaimo sodybos.

Šaltiniai 

Panevėžio rajono ežerai